ביום 13/2/2011 ניתנה החלטה ע"י בית משפט זה, לפיה על הנתבעים להגיש כתב הגנתם תוך 30 יום ממועד מתן ההחלטה. חרף האמור בהחלטה הנתבעים לא עשו כן. ביום 14/4/2011 איפשרתי לנתבעים לפנים משורת הדין להגיש כתב הגנתם תוך 21 יום נוספים, תוך שקבעתי שאם לא יוגש כתב הגנה אשקול ליתן פסק דין בהיעדר הגנה. חרף האמור בהחלטה הנתבעים לא עשו כן.
במצב דברים זה, כאשר הנתבעים לא הגישו כתב הגנה על אף שקיבלו מספר הזדמנויות לכך, אין בידי אלא לקבל את התובענה על יסוד כתב התביעה בלבד בהתאם להוראת תקנה 10 לתקנות שיפוט בתביעות קטנות (סדרי דין), התשל"ז-1976 .
נוכח האמור לעיל הנני מקבלת את התובענה וקובעת כי הנתבעים ישלמו לתובע ביחד ולחוד סך של 11,000 ₪ בצירוף הפרשי הצמדה וריבית מיום הגשת התביעה ועד ליום התשלום בפועל, אגרת בית המשפט בסך 110 ₪ בצירוף הפרשי הצמדה וריבית מיום הגשת התביעה ועד ליום התשלום בפועל, וכן הוצאות משפט בסך 500 ₪ בצירוף הפרשי הצמדה וריבית מהיום ועד ליום התשלום בפועל.
הדיון הקבוע ליום 19/6/2011 בטל.